10. ΚΑΝΟΝΙΣΤΙΚΟΝ ΔΙΑΤΑΓΜΑ της 8/11 Ιουλ. 1944 Περί εφοδιασμού δια βιβλιαρίων υγείας των υπαλλήλων αρτοποιείων της περιφερείας της τέως Διοκήσεως Πρωτευούσης. Έχοντες υπ' όψει το άρθρ.6 του Δ. της 25 Αυγ. 1920 «περί κωδικοποιήσεως των περί υγιεινής και ασφαλείας των εργατών κλπ. διατάξεων», προτάσει του Ημετέρου επί της Εργασίας Υφυπουργού και μετά σύμφωνον γνώμην του Συμβουλίου Επικρατείας και του Συμβουλίου Εργασίας, απεφασίσαμεν και διατάσσομεν. Άρθρ.1.-Απαγορεύεται η εξάσκησις του επαγγέλματος του υπαλλήλου αρτοποιού εις την περιφέρειαν της τέως Διοικήσεως Πρωτευούσης, εφ’ όσον ούτοι δεν είναι εφωδιασμένοι δια βιβλιαρίου υγείας. Άρθρ.8.-Εργοδόται χρησιμοποιούντες κατά παράβασιν του παρόντος εις τας εργασίας των μη εφωδιασμένους δια βιβλιαρίων υγείας, τιμωρούνται συμφώνως προς τας διατάξεις του άρθρ.3 του Ν.Δ. της 25.8.1920 «περί κωδικοποιήσεως των περί υγιεινής και ασφαλείας των εργατών κλπ. διατάξεων». Εις τον επί της Εργασίας Υφυπουργόν ανατίθεμεν την δημοσίευσιν και εκτέλεσιν του παρόντος. Άρθρ.2.-1.Η χορήγησις των βιβλιαρίων υγείας ενεργείται παρ’ Επιτροπής αποτελουμένης: α)Εξ ενός ανωτέρου υπαλλήλου του Υπουργείου Εργασίας ως Προέδρου, β)εκ του Επιθεωρητού Επαγγελματικής Υγιεινής του Υπουργείου Εργασίας και ενός ιατρού του Ταμείου Ασφαλίσεως Αρτεργατών, γ)εξ ενός αντιπροσώπου των αρτοποιών Αθηνών και ενός αντιπροσώπου των αρτοποιών Πειραιώς υποδεικνυομένων υπό της οικείας επαγγελματικής οργανώσεως, δ)εξ ενός αντιπροσώπου των υπαλλήλων αρτοποιείων Αθηνών και ενός αντιπροσώπου των υπαλλήλων αρτοποιείων Πειραιώς υποδεικνυομένων υπό των οικείων επαγγελματικών οργανώσεων. Η παράγρ. 1 αντικατεστάθη ως άνω δια του Β.Δ. 25/30 Ιουλ. 1945 περί τροποποιήσεως κλπ. 2.Παρά τη Επιτροπή διορίζεται γραμματεύς εις εκ των υπαλλήλων του Υπουργείου Εργασίας ή του Ταμείου Ασφαλίσεως Αρτεργατών. 3.Τα μέλη της Επιτροπής, ο γραμματεύς και οι αναπληρωταί τούτων διορίζονται δι’ αποφάσεως του Υπουργού Εργασίας. Σελ. 138(α) 314-030 4.Η θητεία των μελών της Επιτροπής είναι μονοετής. 5.Τα υπό στοιχείον β΄ μέλη της Επιτροπής συμμετέχουν των συνεδριάσεων της Επιτροπής άνευ ψήφου. Άρθρ.3.-1.Η Επιτροπή συνιστάται υποχρεωτικώς κατ’ έτος και κατά μήνα Ιούλιον δι’ αποφάσεως του Υπουργού Εργασίας. Η Επιτροπή 15 ημέρας προ της ενάρξεως των εργασιών αυτής καλεί δια των οικείων οργανώσεων τους ενδιαφερομένους, όπως προσέλθωσι προς λήψιν του βιβλιαρίου των. Αι εργασίαι της Επιτροπής δεν δύνανται να παρατείνωνται πέραν του χρονικού διαστήματος δύο μηνών. Κατά την πρώτην εφαρμογήν του παρόντος η Επιτροπή θέλει συγκροτηθή εντός δέκα πέντε ημερών από της δημοσιεύσεως του παρόντος, αι δ’ εργασίαι αυτής δύνανται να παραταθώσιν επί ένα εισέτι μήνα επί τη αιτήσει της Επιτροπής δι’ αποφάσεως του Υπουργού Εργασίας. Δι’ αποφάσεως του Υπουργού Εργασίας δύναται η Επιτροπή να συνέλθη και εκτάκτως οσάκις διαπιστωθή ανάγκη δια βιβλιαρίων υγείας υπαλλήλων αρτοποιείων. 2.Η Επιτροπή συγκαλείται υπό του Προέδρου αυτής και συνεδριάζει εις το κατάστημα του Υπουργείου Εργασίας καθ’ ημέραν και ώραν οριζομένην υπ’ αυτού. «Η Επιτροπή ευρίσκεται εν απαρτία παρισταμένων πέντε τουλάχιστον μελών». Το β΄ εδάφιον της παρ.2 αντικατεστάθη ως άνω δια του Β.Δ. 25/30 Ιουλ. 1945. 5.Γ.γ.9-10 Υγιεινή Αρτοποιείων Αι αποφάσεις της Επιτροπής λαμβάνονται κατ’ απόλυτον πλειοψηφίαν των παρόντων μελών βάσει της γνωματεύσεως περί της υγιεινής καταστάσεως των εργαζομένων, των εν τη Επιτροπή ιατρών. Εν περιπτώσει ισοψηφίας, υπερισχύει η γνώμη υπέρ ης η ψήφος του Προέδρου. 3.Η Επιτροπή χορηγήσεως βιβλιαρίων υγείας υποχρεούται εις την τήρησιν των εξής βιβλίων: 1)Βιβλίου πρακτικών, εις ο καταχωρούνται αι λαμβανόμεναι αποφάσεις της Επιτροπής. 2)Μητρώον των δια βιβλιαρίων υγείας εφοδιαζομένων εργατών περιλαμβάνον τα εν τω βιβλιαρίω αναφερόμενα στοιχεία. Άρθρ.4.-1.Η Επιτροπή εφοδιάζει δια βιβλιαρίου υγείας τα πρόσωπα τα ανήκοντα εις την ως άνω κατηγορίαν εργαζομένων εφόσον ταύτα συγκεντρούσι τας απαιτουμένας προϋποθέσεις υγείας δια την παροχήν αυτού. Η Επιτροπή εξετάζει δια των ιατρών την κατάστασιν υγείας εκάστου εκ των ενώπιον αυτής παρουσιαζομένων προς εξέτασιν και καταχωρεί επιμελεία του γραμματέως, εν τω μητρώω των δια βιβλιαρίου εφοδιαζομένων το ονοματεπώνυμον κλπ. στοιχεία του βιβλιαρίου υγείας ως δια του επομένου άρθρου ταύτα καθορίζονται. Εν περιπτώσει διαφωνίας των δύο ιατρών όσον αφορά την ικανότητα προς εργασίαν του εργαζομένου, ούτος επανεξετάζεται υπό Επιτροπής αποτελουμένης εκ των δύο ιατρών της Επιτροπής του άρθρ.2 και ενός ιατρού του Ιδρύματος Κοινωνικών Ασφαλίσεων οριζομένου παρά της Γενικής Διευθύνσεως αυτού. Η Επιτροπή αύτη λαμβάνει αποφάσεις κατά πλειοψηφίαν. 2.Δια να εφοδιασθή τις δια βιβλιαρίου υγείας δέον όπως προσκομίση: α)βεβαίωσιν του εργοδότου εξ ης να εμφαίνηται ότι εργάζεται ως υπάλληλος αρτοποιείου ή εν περιπτώσει ανεργίας τούτου βεβαίωσιν εμφαίνουσαν την προϋπηρεσίαν του, β)πιστοποιητικόν του οικείου Δήμου ή Κοινότητος περί εγγραφής του εις τα μητρώα και γ)δύο φωτογραφίας. Δεν δύναται να εφοδιασθή τις δια βιβλιαρίου υγείας εφ’ όσον δεν έχει συμπληρώσει το 16ον έτος της ηλικίας του. Άρθρ.5.-Το βιβλιάριον υγείας υπογράφεται υπό του Προέδρου της Επιτροπής των μελών και του γραμματέως, περιλαμβάνει δε τα κάτωθι στοιχεία: 1)Τον αριθμόν Μητρώου. 2)Το ονοματεπώνυμον του υπαλλήλου. 3)Την ειδικότητα εις ην ανήκει. 4)Το έτος και τον τόπον γεννήσεως. 5)Την χρονολογίαν εκδόσεως του βιβλιαρίου. 6)Βεβαίωσιν περί της υγείας τούτου δεόντως υπογεγραμμένην παρ’ εξετασάντων τούτον ιατρών. 7)Τα έτη της υπηρεσίας του. Επί του βιβλιαρίου επικολλάται φωτογραφία του κατόχου τούτου. Αντικατάστασις βιβλιαρίων επιτρέπεται μόνον εν περιπτώσει απωλείας ή φθοράς τούτου, οπότε το έτερον καταστρέφεται υπό της Επιτροπής. Άρθρ.6.-Οι εφοδιαζόμενοι δια βιβλιαρίου υγείας υποβάλλονται υποχρεωτικώς κατ’ έτος παρά της αυτής Επιτροπής εις επανεξέτασιν καταχωρουμένης της σχετικής βεβαιώσεως του ιατρού εν τω βιβλιαρίω υγείας. Άρθρ.7.-Αι εκ της εφαρμογής του παρόντος απαιτούμεναι εκάστοτε δαπάναι εκτυπώσεως βιβλιαρίων, γραφικής ύλης εν γένει, αποζημιώσεως μελών Επιτροπής κλπ. βαρύνουσι τους δια βιβλιαρίων εφοδιαζομένους, οίτινες υποχρεούνται εις την καταβολήν δι’ αποφάσεως του Υπουργού Εργασίας, καθοριζομένου ποσού. 